pythainlp/thai-financial-dataset huggingface dataset:
-----------------------------------------------------------------------
  2. ปัจจัยความเสี่ยง

  -----------------------------------------------------------------------

2.1 ความเสี่ยงจากการแข่งขันทางธุรกิจ

1.  ปรับปรุงประสิทธิภาพในด้านคุณภาพแรงงานและเครื่องจักรเพื่อให้เกิดการสูญเสียในการผลิตน้อยที่สุดและให้มีต้นทุนต่อหน่วยที่ต่ำในเชิงแข่งขันในตลาดได้
    รวมถึงปรับปรุงพัฒนากระบวนการผลิตเพื่อให้ได้ผลผลิตคุณภาพแข่งขันได้

2.  ควบคุมดูแลมาตรฐานคุณภาพผลิตภัณฑ์อย่างติดตามต่อเนื่อง
    โดยการตรวจสอบคุณภาพผลิตภัณฑ์อย่างสม่ำเสมอ เพื่อรักษาฐานลูกค้าอย่างเหนียวแน่น

3.  เยี่ยมเยือนและแสวงหาลูกค้าใหม่ เพื่อเพิ่มส่วนแบ่งตลาด
    ขยายฐานลูกค้าไปยังสายผลิตภัณฑ์ที่มีอัตราการขยายตัวสูงและคู่แข่งขันที่มีศักยภาพต่ำ
    และมีการแข่งขันไม่รุนแรง

2.2 ความเสี่ยงด้านราคาน้ำมันดิบในตลาดโลก

ก. มีนโยบายการกำหนดราคาขายของบริษัทฯแบบยืดหยุ่น พิจารณาต้นทุนบวกกำไร
เมื่อมีการปรับราคาจากข้อตกลงเดิม เนื่องจากราคาวัตถุดิบปรับขึ้น
จะเจรจาตกลงกับลูกค้าให้ชัดเจน

ข. ให้บริการลูกค้าแบบครบวงจร โดยบริหารจัดการขนส่งสินค้าให้เหมาะสม เพื่อให้เกิดต้นทุนต่ำสุด

ค. ส่งเสริมและสนับสนุนให้พนักงานตระหนักถึงการประหยัดการใช้ไฟฟ้าและพลังงานภายในบริษัทฯ

2.3 ความเสี่ยงด้านราคาวัตถุดิบ

2.  พิจารณาเปรียบเทียบราคาเม็ดพลาสติกและเงื่อนไจการค้าจากผู้ขายรายเก่าและรายใหม่ก่อนสั่งซื้อ
    เพื่อให้ได้ราคาที่เกิดประโยชน์สูงสุด

3.  ติดตามแนวโน้มและประเมินราคาเม็ดพลาสติกจากผู้ขายทั้งในประเทศและต่างประเทศ
    เพื่อสามารถจัดเตรียมการซื้อเม็ดพลาสติกในราคาและปริมาณที่เพียงพอและเหมาะสมกับแผนการผลิต

2.4 ความเสี่ยงด้านอัตราดอกเบี้ย

บริษัทฯมีความเสี่ยงในด้านนี้น้อยมาก ทั้งนี้ บริษัทบริหารความเสี่ยง โดย

ก. มีนโยบายจัดหาเงินทุนจากกระแสเงินสดภายในกิจการเป็นหลัก
กรณีที่จะใช้แหล่งเงินทุนจากภายนอกซึ่งจะเป็นทางเลือกรอง
และพิจารณาโครงสร้างเงินทุนให้เหมาะสม เพื่อกระทบต่อต้นทุนทางการเงินให้น้อยที่สุด

  ข.
  ใช้ความสัมพันธ์อันดีกับสถาบันการเงินและฐานะทางการเงินที่แข็งแกร่งของบริษัทซึ่งเอื้อประโยชน์ให้บริษัทสามารถต่อรองและได้รับข้อเสนออัตราดอกเบี้ยเงินกู้ที่ต่ำกว่าลูกค้าทั่วไปอันเป็นประโยชน์สูงสุดกับบริษัทฯ

2.5 ความเสี่ยงด้านการพึ่งพาบริษัทแม่

1.  ส่งเสริมสนับสนุนให้ความรู้และทักษะแก่พนักงานคนไทย
    เพื่อให้สามารถถ่ายทอดเทคโนโลยีและทักษะความรู้ในการทำงาน

2.  ส่งเสริมสนับสนุนพนักงานคนไทยได้รับโอกาสในการติดต่อประสานงานกับลูกค้า

2.6 ความเสี่ยงด้านอัตราแลกเปลี่ยนเงินตราต่างประเทศ

กรณีที่บริษัทอาจได้รับผลกระทบของรายการค้าอย่างมีนัยสำคัญจากความผันผวนของอัตราแลกเปลี่ยนเงินตราต่างประเทศ
บริษัทฯจะเข้าป้องกันความเสี่ยง

2.7 ความเสี่ยงด้านการเข้ามาแข่งขันของผู้ประกอบการใหม่

  ก.
  ปรับปรุงและพัฒนากระบวนการผลิตอย่างต่อเนื่องให้มีประสิทธิภาพและประสิทธิผลให้เกิดความยืดหยุ่นและสามารถรองรับและสนองความต้องการของลูกค้าได้มากยิ่งขึ้น

  ข. ดำรงรักษาความสัมพันธ์อันดีกับลูกค้าให้สม่ำเสมอและต่อเนื่อง
  และพยายามเพิ่มลูกค้ารายใหม่ทดแทน

2.8 ความเสี่ยงด้านการบริหารจัดการ

บริษัทจัดวางระบบการควบคุมภายในและระบบบริหารคุณภาพไอเอสโอ นอกจากนั้น
คณะกรรมการตรวจสอบที่เป็นกรรมการอิสระและหน่วยงานตรวจสอบภายในจะช่วยสอดส่องระมัดระวังบริษัทฯให้ดำเนินธุรกิจภายใต้หลักการกำกับดูแลกิจการที่ดี
และสร้างผลประโยชน์สูงสุดให้กับผู้ถือหุ้น
-----------------------------------------------------------------------
  9. การควบคุมภายใน

  -----------------------------------------------------------------------

บริษัทฯ ให้ความสำคัญแก่ระบบควบคุมภายในทั้งในระดับบริหารและระดับปฏิบัติงาน
หนึ่งกลไกหลักที่สำคัญของระบบการควบคุมภายในของบริษัทฯ คือ งบประมาณประจำปีสำหรับบริษัทฯ
และงบประมาณสำหรับแต่ละแผนกภายในบริษัทฯ
บริษัทฯเปรียบเทียบผลที่เกิดขึ้นจริงกับงบประมาณที่ได้จัดสรรไว้
หากเกิดความแตกต่างระหว่างผลที่เกิดขึ้นจริงและงบประมาณที่ได้จัดสรรไว้อย่างมีนัยสำคัญ
สายงานที่เกี่ยวข้องต้องหาสาเหตุของความแตกต่างนั้นๆที่อธิบายได้และเสนอแนะแนวทางในการแก้ไขต่อคณะกรรมการบริหารต่อไป
บริษัทฯได้จัดตั้งหน่วยงานตรวจสอบภายในซึ่งรายงานตรงต่อคณะกรรมการตรวจสอบ
อันเป็นกลไกช่วยเสริมระบบการควบคุมภายในและการตรวจสอบภายใน
รวมทั้งติดตามให้มีการปรับปรุงแก้ไขข้อบกพร่องที่พบจากการตรวจสอบ
ซึ่งจะช่วยลดความเสี่ยงที่อาจจะเกิดจากข้อบกพร่องนั้น
นอกจากนี้บริษัทฯได้ให้ความสำคัญต่อข้อเสนอแนะจากผู้สอบบัญชีของบริษัทฯเพื่อนำมาใช้ในการปรับปรุงและพัฒนาระบบการควบคุมภายในให้มีประสิทธิภาพและประสิทธิผลยิ่งขึ้น

ในระหว่างปี คณะกรรมการและผู้บริหารได้ประชุมหารือถึงผลการปฏิบัติและประเมิน
เพื่อนำไปสู่การปรับปรุงระบบและสภาพการทำงานให้เกิดประสิทธิภาพต่อทั้งพนักงานและผลงานที่มีคุณภาพก่อนไปสู่ลูกค้า
กรณีที่อาจเกิดความเสี่ยงใดที่ก่อให้เกิดความเสียหายต่อทรัพย์สินของบริษัทฯ
ผู้บริหารแต่ละหน่วยงานได้เฝ้าติดตามและหาวิธีการเพื่อป้องกันรับมือเหตุการณ์เสี่ยงที่อาจเกิดขึ้นได้
เช่น การตรวจตราอย่างเคร่งครัดและต่อเนื่องเกี่ยวกับการขนย้ายและขนส่งสินค้าหรือวัสดุ และ
การติดกล้องวงจรปิดช่วยสอดส่องบริเวณตามจุดที่อาจเป็นจุดเสี่ยงต่อการกระทำทุจริต

นอกจากนี้แล้ว
คณะกรรมการและผู้บริหารยังมุ่งเน้นให้ความสำคัญต่อเหตุการณ์ใดๆที่ส่อไปในทางทุจริตทางการค้าต่อบริษัทฯ
ดังเช่น การเข้มงวดอย่างมากกับเอกสารหลักฐานทางบัญชีทุกกรณี
ต้องผ่านการสอบทานจากผู้เกี่ยวข้องรายการค้านั้นในแง่ของการเกิดขึ้นจริงของรายการและความเกี่ยวข้องกับการดำเนินธุรกิจก่อนอนุมัติรายการโดยผู้มีอำนาจ
และข้อมูลนั้นได้ถูกจัดเก็บระบบข้อมูลที่บริษัทฯพัฒนาขึ้นใช้ภายในเพื่อให้สอดคล้องกับลักษณะธุรกิจของบริษัทฯ
และกรณีที่ผู้ปฏิบัติงานไม่ว่าระดับใดก็ตามพบข้อบกพร่องจากการสอบทานหรือตรวจสอบและติดตามข้อมูลในระบบสารสนเทศ
ทุกฝ่ายที่เกี่ยวข้องก็ได้เข้าร่วมพัฒนาแก้ไขปรับปรุงข้อบกพร่องของระบบข้อมูลและสารสนเทศให้เกิดการควบคุมที่รัดกุมยิ่งขึ้น
โดยมุ่งหมายให้ข้อมูลที่ปรากฏในงบการเงินของบริษัทฯเชื่อถือ
ถูกต้องและครบถ้วนตามหลักการบัญชีที่รับรองทั่วไป
ส่วนที่ 2

การรับรองความถูกต้องของข้อมูล

บริษัทได้สอบทานข้อมูลในแบบแสดงรายการข้อมูลประจำปีฉบับนี้แล้ว ด้วยความระมัดระวัง
บริษัทขอรับรองว่า ข้อมูลดังกล่าวถูกต้องครบถ้วน ไม่เป็นเท็จ ไม่ทำให้ผู้อื่นสำคัญผิด
หรือไม่ขาดข้อมูลที่ควรต้องแจ้งในสาระสำคัญ นอกจากนี้ บริษัทขอรับรองว่า

(1) งบการเงินและข้อมูลทางการเงินที่สรุปมาในแบบแสดงรายการข้อมูลประจำปี
ได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน ผลการดำเนินงาน
และกระแสเงินสดของบริษัทและบริษัทย่อยแล้ว

(2) บริษัทได้จัดให้มีระบบการเปิดเผยข้อมูลที่ดี
เพื่อให้แน่ใจว่าบริษัทได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
รวมทั้งควบคุมดูแลให้มีการปฏิบัติตามระบบดังกล่าว

(3) บริษัทได้จัดให้มีระบบการควบคุมภายในที่ดี และควบคุมดูแลให้มีการปฏิบัติตามระบบดังกล่าว
และบริษัทได้แจ้งข้อมูลการประเมินระบบการควบคุมภายใน ณ วันที่ 26 มีนาคม 2553
ต่อผู้สอบบัญชีและกรรมการตรวจสอบของบริษัทแล้ว
ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้
เพื่อเป็นหลักฐานว่าเอกสารทั้งหมดเป็นเอกสารชุดเดียวกันกับที่บริษัทได้รับรองความถูกต้องแล้ว
บริษัทได้มอบหมายให้ นายโคจิ ทากูจิ เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นายโคจิ ทากูจิ กำกับไว้
บริษัทจะถือว่าไม่ใช่ข้อมูลที่บริษัทได้รับรองความถูกต้องของข้อมูลแล้วดังกล่าวข้างต้น

ชื่อ-สกุล ตำแหน่ง ลายมือชื่อ

1. นายฮิโรชิ ยามาด้า ประธานกรรมการ
.........................................................

ชื่อ-สกุล ตำแหน่ง ลายมือชื่อ

ผู้รับมอบอำนาจ

1. นายโคจิ ทากูจิ ผู้จัดการฝ่ายบัญชีและการเงิน
............................................................

  ทั้งนี้ มาตรา 89/20 *** แห่งพระราชบัญญัติหลักทรัพย์และตลาดหลักทรัพย์ พ.ศ. 2535
  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551
  กำหนดให้กรรมการและผู้บริหารต้องร่วมกันรับผิดต่อบุคคลที่ซื้อขายหลักทรัพย์ของบริษัทในความเสียหายใด
  ๆ อันเกิดขึ้นเนื่องจากการเปิดเผยข้อมูลต่อผู้ถือหุ้นหรือประชาชนทั่วไป
  โดยแสดงข้อความที่เป็นเท็จในสาระสำคัญหรือปกปิดข้อความจริงที่ควรบอกให้แจ้งในสาระสำคัญในกรณีของงบการเงินและรายงานเกี่ยวกับฐานะการเงินและผลการดำเนินงานของบริษัทหรือรายงานอื่นใดที่ต้องเปิดเผยตามมาตรา
  56 หรือมาตรา 199
  โดยมิได้จำกัดความรับผิดไว้เฉพาะกรรมการและผู้บริหารที่ลงลายมือชื่อรับรองความถูกต้องของข้อมูลในเอกสารดังกล่าวเท่านั้น
  อย่างไรก็ดี
  กรรมการหรือผู้บริหารซึ่งสามารถพิสูจน์ได้ว่าโดยตำแหน่งหน้าที่ตนไม่อาจล่วงรู้ถึงความแท้จริงของข้อมูลหรือการขาดข้อมูลที่ควรต้องแจ้งนั้น
  ย่อมไม่มีความรับผิดตามมาตรา 89/20

  หมายเหตุ *** ใช้บังคับกับบริษัทที่อยู่ภายใต้บังคับของหมวด 3/1
  แห่งพระราชบัญญัติหลักทรัพย์และตลาดหลักทรัพย์ พ.ศ. 2535
  ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์(ฉบับที่ 4) พ.ศ. 2551 เท่านั้น
ส่วนที่ 1

ข้อมูลสรุป (Executive Summary)

ข้อมูลเกี่ยวกับบริษัทที่ออกหลักทรัพย์

บริษัท กฤษดามหานคร จำกัด (มหาชน) (“บริษัท”) ประกอบธุรกิจค้าและพัฒนาอสังหาริมทรัพย์
โดยเน้นการพัฒนาอสังหาริมทรัพย์เพื่อที่อยู่อาศัยเป็นหลัก ทั้งในรูปแบบของบ้านเดี่ยว บ้านแฝด
ทาวน์เฮ้าส์ อาคารพาณิชย์ พร้อมสิ่งอำนวยความสะดวกต่างๆ ภายใต้ชื่อการค้า “กฤษดานคร”

เนื่องจากบริษัทมีผลการดำเนินงานและฐานะการเงินที่เข้าเกณฑ์อาจถูกเพิกถอนจากการเป็นหลักทรัพย์
จดทะเบียนในตลาดหลักทรัพย์แห่งประเทศไทย (“ตลาดหลักทรัพย์ฯ”) และต้องจัดทำแผนฟื้นฟูกิจการ
ดังนั้น เมื่อวันที่ 29 เมษายน 2542ที่ประชุมสามัญผู้ถือหุ้น
จึงมีมติอนุมัติให้บริษัทจัดทำแผนฟื้นฟูกิจการและดำเนินการตามข้อบังคับของตลาดหลักทรัพย์ฯเพื่อให้พ้นเหตุแห่งการเพิกถอน
และโดยมติที่ประชุมวิสามัญผู้ถือหุ้นเมื่อวันที่ 16 ตุลาคม 2543
ได้อนุมัติแผนฟื้นฟูกิจการตามที่บริษัทจัดทำขึ้นและให้ดำเนินการขั้นตอนต่อไปตามข้อบังคับของตลาดหลักทรัพย์ฯ
โดยบริษัทได้รับอนุมัติแผนฟื้นฟูกิจการดังกล่าวจากตลาดหลักทรัพย์ฯ เมื่อวันที่ 24 พฤศจิกายน 2543
และต่อมา เมื่อวันที่ 31 มีนาคม 2546 บริษัทได้แจ้งตลาดหลักทรัพย์ฯ ว่า ณ 28 มีนาคม 2546
บริษัทได้ลงนามในสัญญาปรับโครงสร้างหนี้กับเจ้าหนี้เพิ่มเติม
ซึ่งการลงนามในสัญญาปรับโครงสร้างหนี้ดังกล่าวนั้น
ทำให้สัดส่วนของหนี้ที่ได้มีการลงนามตามสัญญาปรับโครงสร้างหนี้คิดเป็นร้อยละ 100
ของภาระหนี้รวม

ณ 31 ธันวาคม 2545 และ 31 ธันวาคม 2546
การปรับโครงสร้างหนี้ในส่วนของบริษัทและบริษัทย่อยมีมูลค่าตามบัญชีคิดเป็นจำนวนเงินประมาณ
18,081 ล้านบาท (ประกอบด้วยเงินต้น 12,001 ล้านบาท และดอกเบี้ยค้างจ่าย 6,080
ล้านบาท) และ 27,572 ล้านบาท (ประกอบด้วยเงินต้น เงินต้น 18,101 ล้านบาท
และดอกเบี้ยค้างจ่าย 9,471 ล้านบาท) ตามลำดับ

ภาระหนี้คงเหลือของยอดหนี้ส่วนที่ปรับโครงสร้างแล้วของบริษัทและบริษัทย่อย ณ วันที่ 31 ธันวาคม
2545 และ 31 ธันวาคม 2546
(รวมส่วนที่ปรับโครงสร้างหนี้จากหุ้นกู้ตามที่กล่าวในหมายเหตุประกอบงบการเงิน ณ วันที่ 31
ธันวาคม 2546 ข้อที่ 14) คิดเป็นจำนวนเงินประมาณ 9,195 ล้านบาท (ประกอบด้วยเงินต้น
6,454 ล้านบาท และดอกเบี้ยค้างจ่าย 2,741 ล้านบาท) และ 3,765 ล้านบาท
(ประกอบด้วยเงินต้น 2,931 ล้านบาท และดอกเบี้ยค้างจ่าย 834 ล้านบาท) ตามลำดับ

ฐานะการเงินของบริษัทและบริษัทย่อย ณ วันที่ 31 ธันวาคม 2545 และ 31 ธันวาคม 2546
และผลการดำเนินงานสำหรับปี 2545 - 2546 สรุปได้ดังนี้

ณ วันที่ 31 ธันวาคม 2545 บริษัทและบริษัทย่อย มีสินทรัพย์รวม 11,509 ล้านบาท หนี้สินรวม
14,276 ล้านบาท ส่วนของผู้ถือหุ้นรวม (2,767) ล้านบาท โดยมีทุนจดทะเบียน 12,364 ล้านบาท
โดยแบ่งเป็นหุ้นสามัญจำนวน 5,364 ล้านบาท หุ้นบุริมสิทธิจำนวน 7,000 ล้านบาท
และมีทุนชำระแล้ว 4,201 ล้านบาท แบ่งเป็นหุ้นสามัญจำนวน 1,808 ล้านบาท และหุ้นบุริมสิทธิ
2,394 ล้านบาท ผลการดำเนินงานสำหรับปี 2545 มีรายได้รวม (602) ล้านบาท ขาดทุนสุทธิ
(1,317) ล้านบาท

ณ วันที่ 31 ธันวาคม 2546 บริษัทและบริษัทย่อย มีสินทรัพย์รวม 6,428 ล้านบาท หนี้สินรวม
4,771 ล้านบาท ส่วนของผู้ถือหุ้นรวม 1,657 ล้านบาท โดยมีทุนจดทะเบียน 12,364 ล้านบาท
โดยแบ่งเป็นหุ้นสามัญจำนวน 5,364 ล้านบาท และ หุ้นบุริมสิทธิจำนวน 7,000 ล้านบาท
และมีทุนชำระแล้ว 8,316 ล้านบาท แบ่งเป็นหุ้นสามัญ 2,853 ล้านบาท และหุ้นบุริมสิทธิ 5,463
ล้านบาท ผลการดำเนินงานในปี 2546 มีรายได้รวม 2,978 ล้านบาท
มีขาดทุนสุทธิจากกิจกรรมตามปกติจำนวน 1,929 ล้านบาท
และกำไรจากการปรับโครงสร้างหนี้รวมจำนวน 2,826 ล้านบาท รวมมีกำไรสุทธิ 897 ล้านบาท
ส่วนที่ 2

บริษัทที่ออกหลักทรัพย์

ข้อมูลเกี่ยวกับบริษัทที่ออกหลักทรัพย์

  --------------------------- -------------------------------------------
  ชื่อบริษัท                      : บริษัท กฤษดามหานคร จำกัด (มหาชน)

  ประเภทธุรกิจ                  : การค้าและพัฒนาอสังหาริมทรัพย์

  ที่ตั้งสำนักงานใหญ่               : 97/4 ถนนสุโขทัย แขวงดุสิต เขตดุสิต กรุงเทพมหานคร
                              10300

  เลขทะเบียนบริษัท               : บมจ. 121

  โทรศัพท์                      : 0-2243-5454 และ 0-2668-7000 ถึง 39

  โทรสาร                      : 0-2261-0799 และ 0-2259-2394

  โฮมเพจบริษัท                  : www.krisdanakorn.co.th

  ทุนจดทะเบียน (ณ 31 ธันวาคม     : 12,363,750,000 บาท
  2546)                       
  --------------------------- -------------------------------------------
7. ข้อพิพาททางกฎหมาย

บริษัทอยู่ในระหว่างถูกยื่นฟ้องร้องจำนวน 2 คดี ดังต่อไปนี้

1.  บริษัทถูกยื่นฟ้องร้องเป็นจำเลยที่ 2 จากนิติบุคคลอาคารชุดแห่งหนึ่ง
    ในกรณีขอให้เพิกถอนสิทธิในทรัพย์สินส่วนกลางของอาคารชุด
    เนื่องจากบริษัทยังเป็นผู้ขายพื้นที่ในอาคารชุดดังกล่าว
    โดยคู่กรณีต้องการเรียกร้องสิทธิในที่จอดรถซึ่งเป็นทรัพย์สินส่วนกลาง
    คิดเป็นจำนวนทุนทรัพย์ประมาณ 440 ล้านบาท (จำนวนทุนทรัพย์คิดจากมูลค่าของอาคารชุด
    เนื่องจากไม่สามารถคำนวณมูลค่าของที่จอดรถของอาคารชุดได้)
    ปัจจุบันนิติบุคคลอาคารชุดแห่งดังกล่าวได้ถอนฟ้องร้องคดีนี้แล้ว
    อย่างไรก็ตามเจ้าของร่วมของนิติบุคคลอาคารชุดดังกล่าวยังไม่ได้ถอนคดีฟ้องร้องในเรื่องเดียวกัน
    ที่จำนวนทุนทรัพย์ประมาณ 440 ล้านบาท (จำนวนทุนทรัพย์คิดจากมูลค่าของอาคารชุด
    เนื่องจากไม่สามารถคำนวณมูลค่าของที่จอดรถของอาคารชุดได้) ทั้งนี้ หากบริษัทแพ้คดี
    บริษัทจะต้องส่งมอบพื้นที่จอดรถจำนวน 350.75
    ตารางเมตรให้กับเจ้าของร่วมของนิติบุคคลอาคารชุดนั้น
    โดยในปัจจุบันบริษัทไม่ได้ใช้ประโยชน์ในพื้นที่ดังกล่าว
    และพื้นที่ดังกล่าวไม่ได้เป็นกรรมสิทธิ์ของบริษัท แต่เป็นของบริษัท โปรเกรส พร็อพเพอร์ตี้
    จำกัด
    จึงนับได้ว่าบริษัทมีความเสี่ยงไม่มากนักในการต้องชดเชยค่าเสียหายให้กับคู่กรณีที่มีข้อพิพาททางกฎหมาย

2.  เค-วัน อาร์คิเทค เคเอ็มซี อาร์คิเทค เคเอ็มซี มาร์เก็ตติ้ง และบริษัท
    ถูกยื่นฟ้องเป็นจำเลยและถูกเรียกร้องค่าเสียหายเป็นจำนวนเงินประมาณ 266.51 ล้านบาท
    จากลูกค้าและเจ้าหนี้ของบริษัทและบริษัทย่อยจำนวน 111 ราย
    เนื่องจากการผิดสัญญาจะซื้อจะขายและสัญญาว่าจ้างทำของในโครงการ 30 เป็นส่วนใหญ่
    ซึ่งเหตุการณ์ดังกล่าวเกิดเนื่องจากบริษัทได้รับผลกระทบจากภาวะวิกฤตเศรษฐกิจของประเทศ
    ทำให้ธนาคารไม่ปล่อยสินเชื่อให้กับลูกค้าและบริษัท
    ทำให้บริษัทขาดแคลนเงินทุนหมุนเวียนและไม่สามารถพัฒนาโครงการต่อไปได้
    ปัจจุบันบริษัทและบริษัทย่อยได้ทำการเจรจากับลูกค้า
    ซึ่งได้เรียกร้องให้บริษัทและบริษัทย่อยจ่ายชำระคืนเงินมัดจำรับล่วงหน้าของลูกค้าดังกล่าว
    และได้ชำระเงินคืนและ/หรือออกหุ้นสามัญหรือหุ้นบุริมสิทธิเป็นการตอบแทนไปแล้วเป็นจำนวนมาก
    โดยบริษัทคาดว่าจะสามารถเจรจาและชำระคืนเงินมัดจำแก่ลูกค้าได้หมดภายในไตรมาสที่ 1 ปี
    2547
4. การวิจัยและพัฒนา

บริษัทฯ ได้ให้ความสำคัญต่อการวิจัยและพัฒนาอย่างต่อเนื่อง
เพราะดำเนินการพัฒนาโครงการอสังหาริมทรัพย์ให้ประสบความสำเร็จได้นั้น
จำเป็นอย่างยิ่งที่บริษัทฯต้องทราบถืงภาวะตลาดและการแข่งขันทางธุรกิจ
ทั้งนี้บริษัทได้กำหนดการวิจัยดังนี้

1.  ศึกษาความเป็นไปได้ในการเปิดโครงการใหม่(Feasibility Study)

เพื่อวิเคราะห์ความเป็นไปได้และโอกาสในการลงทุนสำหรับโครงการใหม่
โดยวิเคราะห์จากผลตอบแทนทางการเงินและศักยภาพในการลงทุน

2.  ศึกษาพัฒนาสินค้าและพัฒนารูปแบบของโครงการ (Product Development Study)

บริษัทฯ ได้พยายามพัฒนารูปแบบโครงการให้สอดคล้องกับความต้องการของผู้บริโภค
ก่อนวางแผนรูปแบบโครงการทั้งนี้ทีมงานของบริษัทฯประกอบไปด้วยบุคคลากรที่มีความรู้ความชำนาญในด้านการวางแผนพัฒนาโครงการด้านวิศวกรรมและด้านการตลาด

3.  ศึกษาและวิจัยความต้องการของผู้บริโภค (Consumer Behavior Research)

บริษัทฯ มีทีมงานการตลาดที่ทำการศึกษาและวิจัยความต้องการของผู้บริโภคอย่างต่อเนื่อง อาทิ
ศึกษาวิจัยพฤติกรรมและความต้องการของลูกค้า
ศึกษาภาวะตลาดและคู่แข่งเพื่อกำหนดลักษณะของลูกค้าเป้าหมายอย่างชัดเจนและมีประสิทธิภาพ

4.  ศึกษาภาพลักษณ์ขององค์กร (Corporate Image Research)

  ศึกษาภาพการรับรู้และทัศนคติของกลุ่มเป้าหมายและบุคคลทั่วไปที่มีต่อองค์กร
  เพื่อนำข้อมูลมาเป็นแนวทางการในการวางแผนกลยุทธ์
13. ข้อมูลอื่นที่เกี่ยวข้อง

 ไม่มี
10. การควบคุมภายใน

    1.  สรุปความเห็นของคณะกรรมการบริษัท

 การกำกับดูแลกิจการ

นโยบายเกี่ยวกับการกำกับดูแลกิจการ

คณะกรรมการมีนโยบายเกี่ยวกับการกำกับดูแลกิจการ เนื่องจากเห็นว่าเป็นสิ่งที่มีความสำคัญ
และจำเป็นต่อการดำเนินธุรกิจ ให้มีความเจริญเติบโตที่ยั่งยืน
คณะกรรมการมีความมุ่งมั่นและตั้งใจที่จะปฏิบัติตามหลักการดังกล่าว โดยได้กำหนดนโยบาย
ทิศทางการดำเนินงานของบริษัท ให้ความสำคัญต่อระบบการควบคุมการตรวจสอบภายใน
การกำกับดูแลฝ่ายบริหารให้ดำเนินการตามนโยบายอย่างมีประสิทธิภาพ
เพื่อประโยชน์ในระยะยาวของผู้ถือหุ้น ภายใต้กรอบข้อกำหนดของกฎหมาย และจริยธรรมทางธุรกิจ

1.  การปฏิบัติต่อผู้ถือหุ้นและผู้มีส่วนได้ส่วนเสียอย่างเท่าเทียมกัน เป็นธรรมต่อทุกฝ่าย

2.  คณะกรรมการมีความมุ่งมั่นในการสร้างมูลค่าเพิ่มแก่กิจการในระยะยาว
    บริหารงานด้วยความรอบคอบและระมัดระวัง
    รับผิดชอบต่อการปฏิบัติหน้าที่ด้วยความสามารถและประสิทธิภาพที่เพียงพอ
    เพื่อให้เกิดประโยชน์สูงสุดต่อผู้ถือหุ้น ดูแลมิให้เกิดปัญหาความขัดแย้งทางผลประโยชน์
    และรับผิดชอบต่อการตัดสินใจและการกระทำของตนเอง

3.  การดำเนินงานเป็นไปด้วยความโปร่งใส สามารถตรวจสอบได้
    เปิดเผยข้อมูลอย่างเพียงพอแก่ผู้ที่เกี่ยวข้องทุกฝ่าย

4.  การดำเนินธุรกิจโดยคำนึงถึงความเสี่ยงอยู่เสมอ
    โดยมีการควบคุมและบริหารความเสี่ยงที่เหมาะสม

5.  บริษัทมีการกำหนดจริยธรรมธุรกิจเพื่อให้กรรมการและพนักงานถือปฏิบัติแล้ว

 10.2 รายงานจากคณะกรรมการตรวจสอบ

เรียน ผู้ถือหุ้น บริษัท กฤษดามหานคร จำกัด(มหาชน)

คณะกรรมการตรวจสอบของบริษัท กฤษดามหานคร จำกัด(มหาชน) ประกอบด้วย กรรมการอิสระ 3
ท่าน ซึ่งได้รับการแต่งตั้งจากคณะกรรมการบริษัทฯ และผ่านมติที่ประชุมผู้ถือหุ้นครั้งที่ 1/2545
เมื่อวันที่ 29 เมษายน 2545 คณะกรรมการตรวจสอบมีการประชุมตามวาระ 4 ครั้ง
และมีการประชุมเมื่อวันที่ 2 มีนาคม 2547 เพื่อพิจารณางบการเงินปี 2546 อีกครั้ง
ผลการพิจารณาเรื่องต่าง ๆ สรุปได้ดังนี้

1.  สอบทานงบการเงินของบริษัทฯ โดยคณะกรรมการตรวจสอบได้พิจารณาสอบทานงบดุลและงบ
    กำไรขาดทุนสิ้นสุดทั้งไตรมาสและงบประจำปี 2546
    ซึ่งได้ตรวจสอบและรับรองโดยผู้สอบบัญชีของบริษัท
    โดยคณะกรรมการตรวจสอบได้มีมติให้ความเห็นชอบในงบดุลและบัญชีกำไรขาดทุนสิ้นสุด ณ วันที่
    31 ธันวาคม 2546

2.  ระบบการควบคุมภายใน พิจารณาแผนตรวจสอบปี 2546
    โดยมุ่งเน้นในการปฏิบัติงานให้เกิดผลงานที่มีประสิทธิภาพ สามารถควบคุมประเด็นสำคัญต่าง ๆ
    ของบริษัทฯ โดยมีการติดตามและประเมินผลการตรวจสอบตามแผนที่เสนอ
    เพื่อให้มีระบบการควบคุมภายในที่ดี

3.  การปฏิบัติว่าด้วยกฎเกณฑ์ภาครัฐ
    บริษัทมีการปฏิบัติตามกฏหมายว่าด้วยหลักทรัพย์ฯข้อกำหนดหลักทรัพย์ฯและกฏหมายที่เกี่ยวข้อง

4.  การบริหารความเสี่ยง
    คณะกรรมการบริษัทฯและผู้บริหารให้ความสำคัญต่อการบริหารความเสี่ยง
    มีการประเมินความเสี่ยงอย่างเหมาะสม
    ในกรณีที่มีความเสี่ยงนั้นมีผลกระทบต่อการดำเนินธุรกิจของบริษัทฯ

5.  การกำกับดูแลกิจการที่ดี
    บริษัทให้ความสำคัญในการบริหารงานตามหลักการของการกำกับดูแลกิจการที่ดี
    เพื่อความเชื่อมั่นแก่ผู้ถือหุ้น และผู้เกี่ยวข้องทุกฝ่าย

  คณะกรรมการตรวจสอบจึงขอรายงานต่อท่านผู้ถือหุ้นเพื่อโปรดทราบ

ในนามคณะกรรมการตรวจสอบ

  ( นายวัชรกิติ วัชโรทัย )

  ประธานกรรมการตรวจสอบ

  บริษัท กฤษดามหานคร จำกัด (มหาชน)
3. เอกสารแนบอื่น ๆ

 ไม่มี
ส่วนที่ 3

การรับรองความถูกต้องของข้อมูล

ข้าพเจ้าได้ตรวจสอบข้อมูลในแบบแสดงรายการข้อมูลประจำปีฉบับนี้แล้วและด้วยความระมัดระวังในฐานะกรรมการบริหารของบริษัทหรือผู้ดำรงตำแหน่งบริหารสูงสุดในสายงานบัญชี
ข้าพเจ้าขอรับรองว่า ข้อมูลดังกล่าวถูกต้องครบถ้วน ไม่เป็นเท็จ
ไม่ทำให้ผู้อื่นสำคัญผิดหรือไม่ขาดข้อมูลที่ควรต้องแจ้งในสาระสำคัญ นอกจากนี้ ข้าพเจ้าขอรับรองว่า

1)  งบการเงินและข้อมูลทางการเงินที่สรุปมาในแบบแสดงรายการข้อมูลประจำปีได้แสดงข้อมูลอย่างถูกต้องครบถ้วนในสาระสำคัญเกี่ยวกับฐานะการเงิน
    ผลการดำเนินงาน และกระแสเงินสดของบริษัทและบริษัทย่อยแล้ว

2)  ข้าพเจ้าเป็นผู้รับผิดชอบต่อการจัดให้บริษัทมีระบบการเปิดเผยข้อมูลที่ดีเพื่อให้แน่ใจว่าบริษัทฯได้เปิดเผยข้อมูลในส่วนที่เป็นสาระสำคัญทั้งของบริษัทและบริษัทย่อยอย่างถูกต้องครบถ้วนแล้ว
    รวมทั้งควบคุมดูแลให้มีการปฏิบัติตามระบบดังกล่าว

3)  ข้าพเจ้าเป็นผู้รับผิดชอบต่อการจัดให้บริษัทมีระบบการควบคุมภายในที่ดีและควบคุมดูแลให้มีการปฏิบัติตามระบบดังกล่าว
    และข้าพเจ้าได้แจ้งข้อมูลการประเมินระบบการควบคุมภายใน ณ วันที่ ……………………….
    ต่อผู้สอบบัญชีและกรรมการตรวจสอบของบริษัทแล้ว
    ซึ่งครอบคลุมถึงข้อบกพร่องและการเปลี่ยนแปลงที่สำคัญของระบบการควบคุมภายใน
    รวมทั้งการกระทำที่มิชอบที่อาจมีผลกระทบต่อการจัดทำรายงานทางการเงินของบริษัทและบริษัทย่อย

ในการนี้เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นางปราณี หิรัญบรรเทา เป็นผู้ลงลายมือชื่อกำกับเอกสารนี้ไว้ทุกหน้าด้วย
หากเอกสารใดไม่มีลายมือชื่อของ นางปราณี หิรัญบรรเทา กำกับไว้
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

ชื่อ ตำแหน่ง ลายมือชื่อ

1. นายธเนศวร์ สิงคาลวณิช กรรมการผู้จัดการ ...................................

2. นางปรานอม แสงสุวรรณเมฆา กรรมการ ....................................

3. นายสุริยันต์ สัตตวัฒนานนท์ กรรมการ ...................................

ชื่อ ตำแหน่ง ลายมือชื่อ

ผู้รับมอบอำนาจ

นางปราณี หิรัญบรรเทา ผู้อำนวยการสายบัญชี ..................................
7. ข้อพิพาททางกฎหมาย

เค-วัน อาร์คิเทค เคเอ็มซี อาร์คิเทค เคเอ็มซี มาร์เก็ตติ้ง และบริษัท
ถูกยื่นฟ้องเป็นจำเลยและถูกเรียกร้องค่าเสียหายเป็นจำนวนเงินประมาณ 129.85 ล้านบาท
จากลูกค้าและเจ้าหนี้ของบริษัทและบริษัทย่อยจำนวน 64 ราย
เนื่องจากการผิดสัญญาจะซื้อจะขายและสัญญาว่าจ้างทำของในโครงการ 30 เป็นส่วนใหญ่
ซึ่งเหตุการณ์ดังกล่าวเกิดเนื่องจากบริษัทได้รับผลกระทบจากภาวะวิกฤตเศรษฐกิจของประเทศ
ทำให้ธนาคารไม่ปล่อยสินเชื่อให้กับลูกค้าและบริษัท
ทำให้บริษัทขาดแคลนเงินทุนหมุนเวียนและไม่สามารถพัฒนาโครงการต่อไปได้
ปัจจุบันบริษัทและบริษัทย่อยได้ทำการเจรจากับลูกค้า
ซึ่งได้เรียกร้องให้บริษัทและบริษัทย่อยจ่ายชำระคืนเงินมัดจำรับล่วงหน้าของลูกค้าดังกล่าว
และได้ชำระเงินคืนและ/หรือออกหุ้นสามัญหรือหุ้นบุริมสิทธิเป็นการตอบแทนไปแล้วเป็นจำนวนมาก
ทั้งนี้ คดีส่วนใหญ่อยู่ในขั้นศาลอุทธรณ์
โดยบริษัทคาดว่าจะสามารถเจรจาและชำระคืนเงินมัดจำแก่ลูกค้าได้หมดภายในไตรมาสที่ 4 ปี
2548
4. การวิจัยและพัฒนา

บริษัทฯ ได้มุ่งเน้นการวิจัยและพัฒนาอย่างต่อเนื่อง
เพื่อให้สามารถแข่งขันได้ในธุรกิจและเพิ่มโอกาสทางด้านการตลาดด้วยโครงการอสังหาริมทรัพย์ที่มีคุณภาพ
ทั้งนี้บริษัทได้กำหนดรูปแบบการวิจัย ดังนี้

1.การวิเคราะห์ศักยภาพที่ดิน

ในการศึกษาและวิเคราะห์ศักยภาพที่ดิน
บริษัทฯมีหน่วยงานที่มีประสบการณ์ร่วมกับทีมคณะกรรมการบริหารบริษัทวิเคราะห์ศักยภาพที่ดิน
โดยการพิจารณาและรวบรวมข้อมูลพื้นฐานระบบโครงสร้างการคมนาคม ทั้งระบบราง และ
ระบบใต้ดิน(MRT) เพื่อกำหนดแนวทางการพัฒนาโครงการ
ก่อนการดำเนินการศึกษาความเป็นไปได้ในการพัฒนาโครงการ

2.การศึกษาความเป็นไปได้ในการลงทุนและการพัฒนาโครงการ (Feasibility Study)
เพื่อวิเคราะห์ความเป็นไปได้และโอกาสในการลงทุนสำหรับการขยายโครงการและโครงการใหม่
โดยวิเคราะห์จากศักยภาพการลงทุน
โดยคิดอัตราผลตอบแทนทางการเงินและศึกษาความเป็นไปได้ทางการตลาด แนวคิดโครงการ
สิ้นค้ากลุ่มเป้าหมายและราคาที่แข่งขันกันได้

3. การวิจัยและพัฒนาสินค้าและรูปแบบโครงการ (Product Development Study) บริษัทฯ
ได้ทำการพัฒนารูปแบบบ้านและโครงการอย่างต่อเนื่อง
ทั้งในด้านโครงสร้างและด้านงานสถาปัตยกรรม ฝ่ายการตลาด ฝ่ายขาย และฝ่ายโครงการ
ซึ่งเป็นหน่วยงานที่มีส่วนร่วมในการวางแผนการปรับปรุงและพัฒนาแบบบ้าน
ตลอดจนรูปแบบโครงการอย่างต่อเนื่องเพื่อให้สินค้าและรูปแบบโครงการสามารถตอบสนองความต้องการของลูกค้าได้อย่างมีประสิทธิภาพ
ทั้งในส่วนการกำหนดแบบบ้านที่เหมาะสม การปรับแก้(Revise & Simplify) แบบบ้านเดิม
ผลิตแบบใหม่ และการศึกษาระบบสำเร็จรูป เป็นต้น

4.การวิจัยตลาด โดยการศึกษาแนวโน้มตลาดและพฤติกรรมผู้บริโภคกลุ่มเป้าหมาย(Consumer
Behavior Research) อาทิ ศึกษาวิจัยพฤติกรรมและความต้องการของลูกค้า
ศึกษาภาวะตลาดและคู่แข่ง เพื่อกำหนดลักษณะลูกค้าเป้าหมายทั้งในส่วนของกลุ่มเป้าหมายระดับกลาง
และระดับบน โดยทีมงานฝ่ายการตลาดของบริษัทฯ
อีกทั้งยังได้ดำเนินการจัดจ้างบริษัทวิจัยจากภายนอก (Outsource)

5. การศึกษาภาพลักษณ์ขององค์กร (Corporate Image Research)
ศึกษาภาพการรับรู้และทัศนคติของกลุ่มเป้าหมายและบุคคลทั่วไปที่มีต่อองค์กร
เพื่อนำข้อมูลมาเป็นแนวทางในการวางแผนกลยุทธ์ และจัดทำแผนธุรกิจให้เหมาะสม โดยเน้น
Customer Focus มากกว่า Product Focus อย่างเช่นในอดีตที่ผ่านมา